cyanic-selkie/wikianc huggingface dataset:
Фернандо Торрес
Торрес Атлетико Мадрид клубээс гараагаа эхэлсэн ба Ла Лигт тус клубийн нэрийн өмнөөс 174 гараанд гарч 75 гоол оруулжээ. Сегунда (Segunda Divisiуn) буюу хоёрдугаар лигт клубээ тоглож байх үед 40 тоглолтод оролцож, долоон гоол оруулж байв. 2007 онд Ливерпүүлд алба хаших болсон бөгөөд Ливерпүүлд Робби Фаулерын 1995-96 оны улиралд 20 гоол оруулж байснаас хойшхи амжилтыг анхныхаа улиралд давтсан төдийгүй лигт оруулсан гоолын тоогоо хамгийн хурдан буюу 2009 оны арванхоёрдугаар сард 50 болгосон нь анхдагч болсон түүхтэй.
Испанийн шигшээ багт 2003 онд Португалтай хийх тоглолтын өмнө дуудагдаж байлаа. Түүнээс хойш УЕФА Евро-2004, 2006 оны ДАШТ, УЕФА 2008 болон 2010 оны ДАШТ зэрэг томоохон тэмцээнүүдэд тоглосоор ирсэн билээ. УЕФА Евро-2004 тэмцээнд гоол оруулаагүй ч 2006 оны ДАШТ-д гурван гоол оруулсан юм. УЕФА Евро-2008 тэмцээнд хоёр гоол оруулсны нэгийг нь аваргын төлөөх Германы эсрэг тоглолтонд оруулж, 1-0 харьцаагаар багийнхныхаа хамт аваргалж байв. Тэр 2010 оны ДАШТ-д гоол оруулж чадаагүй ч Испанийн түүхэнд анх удаагаа Дэлхийн цомыг авчирсан баатруудын нэг болсон билээ.УЕФА Евро-2012 тэмцээнд хоёр гоол, нэг ассист өгч Алтан шаахай хүртсэж Спайны шигшээ баг түрүүлсэн юм.
Мөн тэрбээр Испаний шигшээн хамт 2012 оны УЕФА Европын аварга болсон ба дараа жил болох 2013 онд мөн л Испаний шигшээ багийн хамт Холбоодын цомд финалдсан ч баг нь Бразилын шигшээд 3:0 харьцаатайгаар хожигдсон гэвч хоосонгү алтан жаал маань тус тэмцээнд хамгийн их гоол оруулсан мэргэн бууч болж Алтан шаахай шагналыг хүртсэн билээ одоогоор тэрбээр АС Милан багааса явж хуучин баг болох Атлетико Мадридад тоглож байгаа юм.
Бага нас
Мадридын дагуул хот Фуэнлабрадад төрж өссөн бөгөөд балчир байхаасаа л өвөөгөөсөө салдаггүй байжээ. Торресын эцэг, эх ажлын боломж бололцооноос шалтгаалж хүүгээ өндөр настай Парке өвөөгөөр нь харуулах болсноос хойш Торрес өвөөгийнхөө нэгэн адил хөлбөмбөгийг туйлаас их сонирхдог болж таван настайдаа анхны клуб болох Parque 84 багт тоглох болсон юм. Торресийн хайртай клуб нь өвөөтэй адил Атлетико Мадрид байв. Торрес долоо нас хүртлээ хүүхдийн багт хаалгачаар тоглож байгаад довтлогчоор тоглох болсон байна. 1995 онд 11 настайдаа Атлетико Мадридын өсвөрийн багт тоглох болсон нь өөрийн нь томоохон алхам байв.
Атлетико Мадрид
1998 онд өсвөрийн лигийн тэмцээнд түрүүлснийхээ дараа Испанийн 15 хүртэлх насны шигшээ багийн бүрэлдэхүүнд багтан Найкийн цомын тэмцээнд мөн л түрүүлэв. Энэ үед шилдэг тоглолтыг үзүүлсэн Торрес насныхаа ангиллын Европын шилдэг тоглогчийн санал асуулгад өрсөлдсөн гэдэг. 1999 онд 15 настайдаа Атлетико клубтэй мэргэжлийн анхны гэрээгээ байгуулсан жилээ өсвөрийн багт тоглож байгаад 16 нас хүрэнгүүтээ насанд хүрэгчдийн дээд лиг рүү шилжжээ. 2000-01 оны улирал түүний хувьд шаантны ясны цууралттайгаар бүтэл муутай байв. Оны төгсгөлд арай гэж бэртэл нь илааршсан ч гараанд гарч чадахгүй байсаар 2001 оны тавдугаар 27-нд Висенте Кальдерон цэнгэлдэхдээ анхны тоглолтоо хийсэн юм. Долоо хоногийн дараа Альбасете клубтэй хийсэн тоглолтонд анхны гоолоо оруулав. Тэр жил Атлетико Ла лигээс унасан юм.
2002-03 оны улиралд Ла Лигт эргэн гарч ирсэн багийнхаа бүрэлдэхүүнд Торрес 29 удаа гараанд гарч, 13 гоол хийсэн бөгөөд Атлетико 11 байрт жагсчээ. 2003-04 оны Ла лиг түүний хоёр дахь л улирал байсан ба 35 тоглолтод оролцон 19 гоол оруулж, лигийн мэргэн буучдын гуравдугаарт оров. Багийн гол нуруу болсон Торресийг 19 настайд ахлагч болгожээ. Лигтээ долдугаар байр эзэлсэн тэд УЕФА-гийн Цомын тэмцээнд орох аз дутсан ч 2004 оны УЕФА-гийн Интертото Цомын тэмцээнд оролцох эрх авсан нь Торресын хувьд Европын дарийн утаа үнэрлэсэн анхны том тэмцээн байв. Тус тэмцээнд Торрес хоёр гоол оруулж баг нь дөрөвдүгээр үе хүртэл амжилттай тоглосон байна. 2005 онд Премьер лигт аваргалсан Челси Торресийг сонирхож эхэлсэн ч Атлетикогийн ерөнхийлөгч Энрике Сересо гэрээ байгуулахаас эрс татгалзаж байв.
Торресийг 2006 оны ДАШТ-д оролцох багийн бүрэлдэхүүнд багтсаны дараахан буюу 2005-06 оны улирлын төгсгөлд Челси дахин гэрээ байгуулахаар хөөцөлдсөн ч болсонгүй. 2006-07 оны улиралд Торрес 14 гоол оруулаад байлаа. Английн хэвлэл мэдээллийн хэрэгслээр Ливерпүүл клубийн наймааны гол бай Атлетико руу чиглэж, Торресыг Луис Гарсиагаар баг сэлгэн 20 сая фунт стерлингийн гэрээ байгуулахаар Сересотой удаан хугацаанд ярилцсаар, Торресийг байрыг орлож чадах Диего Форланыг Атлетико эгнээндээ элсүүлснээр шийдэгдсэн юм. Торрес ийнхүү Ливерпүүл рүү 20 сая фунтээр очсон бол Ливерпүүлээс Луис Гарсиа 25 саяар очжээ.
Хувийн амьдрал
Торрес Олалла Доминик Листе хэмээх бүсгүйтэй 2001 оноос үерхэж байгаад 2009 оны тавдугаар сарын 27-нд гэр бүл болсон бөгөөд 2009 оны долоодугаар сарын 8-нд Нора нэртэй бяцхан охинтой болжээ. Тэр нутгийнхаа Галзуу хүний дуу El Canto del Loco нэртэй рок хамтлагийн клипэнд тоглоод амжсан ба тус хамтлагийн дуучин Денни Мартин Торресын хамгийн дотно анд нь ажээ. Мөн 2005 онд Torrente 3: El protector нэртэй инээдмийн кинонд өөрийн дүрийг бүтээсэн ба 2009 онд Torres: El Niсo: My Story нэртэй номоо хэвүүлсэн байна.
Холбоос
Ангилал:1984 онд төрсөн Ангилал:Испанийн хөлбөмбөгчин Ангилал:Ла Лигийн тоглогч Ангилал:Премьер лигийн тоглогч Ангилал:2004 оны хөлбөмбөгийн ЕАШТ-д оролцогч Ангилал:2006 оны хөлбөмбөгийн ДАШТ-д оролцогч Ангилал:2008 оны хөлбөмбөгийн ЕАШТ-д оролцогч Ангилал:2010 оны хөлбөмбөгийн ДАШТ-д оролцогч Ангилал:Испаничууд
Чарльз Дарвин
Чарльз Дарвин буюу бүтнээр Чарльз Роберт Дарвин (Charles Robert Darwin, 1809 оны 2-р сарын 12-нд Английн Шрузбери хотод төрсөн-1882 оны 4-р сарын 19-нд Английн Кент мужид нас барсан) нь эволюцийн онолоороо алдаршсан, Английн натуралист, биологич агуу эрдэмтэн байжээ. Дарвин анх эрдэмтдийн дунд геологийн салбарт оруулсан хувь нэмрээрээ алдаршсан бөгөөд үүний дараагаар бүхий л амьд биес нэг буюу бага тооны өвгөөс байгалийн шалгарлын замаар хувьсаж ирсэн гэдэг онол дэвшүүлж шинжлэх ухааны нотолгоог өгсөн хүн.
Түүний амьд байх хугацаанд эволюцийн онол эрдэмтэд болон ердийн иргэдэд хүлээн зөвшөөрөгдсөн бөгөөд байгалийн шалгарлын тухай онол нь 1930-аад онд эволюцийн процессын гол тайлбар болох нь хүлээн зөвшөөрөгдсөн. Эдгээр нь одоогийн эволюцийн онолын гол тулгуур болж өгдөг.
Дарвины нээлт нь амьд биесийн олон янз байдал яаж бий болсныг тайлбарладгаараа биологийн шинжлэх ухааны тулгуур үндэс болж өгдөг байна.
Намтар
Тэрээр чинээлэг эмч, санхүүч Роберт Дарвин, Сюзанна Дарвин нарын зургаан хүүхдийн тав дахь нь болж 1809 онд төржээ.
1817 онд өдрийн сургуульд ороход найман настай Дарвин аль хэдийн байгалийн түүх сонирхож цуглуулга хийдэг байв. Тэр оны долдугаар сард ээж нь нас барж, 8 настай хүүгийн хүмүүжил бүхэлдээ аавынх нь нуруун дээр иржээ. 1818 оны 9-р сард том ах Эразмусын (Erasmus Alvey Darwin) хамт англи Шрюсбери сургуульд (Shrewsbury School) оржээ.
Сургууль төгсөх үед хими ихэд сонирхож эхэлсэн тэрээр сургуулийн захиралаас "донго" хүртэж байжээ. Гимназийн сургалтаа тэрээр дунд дүнтэй төгссөн байна.
1825 оны зун ах Эразмусын хамт Эдинбургийн Их сургууль д орохын өмнө эцэгтээ тусалж анагаахын туслах ажилтан болж Шропширын ядуучуудад тусламж үзүүлдэг байжээ.
Эволюцийн онолоо боловсруулсан нь
Дарвин нь Эдинбургийн Их Сургууль, дараа нь Кембрижийн Их Сургуульд суралцаж байхдаа байгалийн түүхэнд сонирхолтой болжээ. 1831-1836 оны хооронд 5 жилийн турш Бигль хөлөг онгоцоор аялж байх явц дахь түүний онолууд ба ажиглалтууд нь Чарльз Лайелийн онолуудыг баталгаажуулж, геологич болгосон бөгөөд энэ аяллынхаа тэмдэглэлийг хэвлэж нийтлэсэн нь түүнийг алдартай номын зохиолч болгожээ. Тэрээр аяллын явцад цуглуулсан амьтан ургамал, чулуужсан амьд биесийн газар зүйн тархалтын тухай эргэлзсээр, зүйлүүдийн трансмутацийн тухай судалж 1838 онд байгалийн шалгарлын тухай онолоо анх гаргажээ. Өөрийн бодол санаагаа бусад натуралистуудтай хэлэлцэж байсан боловч түүний геологийн ажил саад болж, олон жилийн турш онолоо боловсруулах шаардлагатай байв. 1858 он хүртэл онолоо боловсруулсаар байтал өөрийн онолтой төстэй онолын тухай Альфред Рассел Уоллес түүнд эссе бичиж явуулснаар, хоёулангийн онолыг даруй хамтад нь хэвлүүлжээ. Дарвин нь: зэрэг бүтээлүүддээ олон хувьсал удамшдаг бөгөөд зөвхөн удамшдаг хувьсал л эволюцийн хөдөлгөх хүчин болдог гэж бичиж байжээ.
Цахим холбоос
Ангилал:Амьтан судлаач Ангилал:Зохиогч Ангилал:Хувьслын биологич Ангилал:Эволюцийн сэтгэл зүйч Ангилал:19-р зууны ургамал зүйч Ангилал:Их Британийн биологич Ангилал:Деи Линчеи Академийн гишүүн Ангилал:19-р зууны Леопольдинагийн гишүүн Ангилал:Копли медаль шагналтан Ангилал:Германы Гавьяаны одон шагналтан (энхтайвны зэрэг) Ангилал:АНУ-ын Урлаг ба Шинжлэх Ухааны Академийн гишүүн Ангилал:Байерны Шинжлэх Ухааны Академийн гишүүн Ангилал:Ханы Нийгэмлэгийн гишүүн Ангилал:Нидерландын Ханы Шинжлэх Ухааны Академийн гишүүн Ангилал:Оросын Шинжлэх Ухааны Академийн гишүүн Ангилал:Пруссийн Шинжлэх Ухааны Академийн гишүүн Ангилал:Турины Шинжлэх Ухааны Академийн гишүүн Ангилал:Унгарын Шинжлэх Ухааны Академийн гишүүн Ангилал:Францын Шинжлэх Ухааны Академийн гишүүн Ангилал:Шведийн Ханы Шинжлэх Ухааны Академийн гишүүн Ангилал:Унитарианизмын хүн Ангилал:Их Британичууд Ангилал:1809 онд төрсөн Ангилал:1882 онд өнгөрсөн
Лаос-Хятадын харилцаа
Лаос-хятадын харилцаа. Хоёр улс хөрш зэргэлдээ оршдог бөгөөд 423 кг урт уулархаг газар нутгаар хиллэлдэг байна. Хоёр улс 1953 онд дипломат харилцаа тогтоосон байна.
Лаосын гадаад бодлого- Бүс нутгийн томоохон тоглогч өрсөлдөгч Таиланд, Хятад, Вьетнам гэсэн гурван орнуудтай тэгш найрсаг харилцаатай байхыг эрмэлздэг.
1970-аад онд улс орнуудын хооронд бодит худалдааны харилцаа үүссэн бөгөөд голчлон Лаосын хойд мужуудад зам барихад илэрхийлэгддэг байв. 1978 оны 12 дугаар сард Вьетнам Камбожийн Ерөнхий сайд Пол Потыг унагахын тулд Камбож руу довтлов. Энэ алхам нь Хятадыг "түүнд сургамж өгөх" зорилгоор Вьетнамтай хил залгаа байлдааны ажиллагаа эхлүүлэхэд хүргэсэн юм. Эхэндээ Лаосын удирдлага Хятад, Вьетнамтай харилцаагаа эвдэхийг хүсэхгүй байсан байр суурьтай байсан хэдий ч дараа нь Лаос, Вьетнам болон түүний бодлогыг дэмжиж мэдэгдэл хийсэн нь Хятадтай дипломат харилцаагаа эрс муудахад хүргэсэн юм. 1979 онд Хятадууд Лаостой тулалдаж байсан Юнань мужид Па Као Хэ-гийн удирдлага дор генерал Ван Паогийн талынхан болох Хмонг үндэстний байлдааны ангиудыг хятадууд сургаж эхэлснээс хойш улс орнуудын хоорондын харилцаа хамгийн доод түвшинд хүрэв.
1989 онд улс орнуудын хооронд харилцаа дулаарч, Лаосын Ерөнхийлөгч Кейсон Фомвихан Бээжинд төрийн айлчлал хийв. Улмаар өмнө нь Зөвлөлт Холбоот Улсад амрахыг илүүд үзэж байсан ч 1991 онд Кейсон амралтаа Хятадад өнгөрөөхөөр шийдсэн байна. Улс орнуудын хоорондын худалдааны эргэлт өсч, Хятад Лаост автомашины үйлдвэр барьжээ. Тэр жилдээ Лаос, Хятадын хамтарсан хилийн хороо 1991 онд байгуулагдаж, тэд хамтын хилийг тогтоожээ. Дараагийн жилүүдэд Хятад улс Лаос дахь эдийн засгийн оролцоогоо нэлээд өргөжүүлж байна.
2021 оны 12 дугаар сард хятадын өмнөд Юнань мужаас Лаосын нийслэл Вьентьян хот хүртэл хятадын хөрөнгөөр 420 км урт хурдны төмөр зам баридаж дуусахаар болж байна.
Үүнээс гадна 1990-ээд онд социалист лагерь нуран унасан нөхцөлд Лаос БНХАУ-тай харилцах чиг баримжаагаа өөрчлөхөд хүрсэн (хэдийгээр Лаосыг БНХАУ-ын мэдэлд шилжүүлэхэд өөр нэг социалист улс болох Вьетнамын нөлөө их саад болж байгаа). 2006 онд Бээжин БНХАУ-ын их дээд сургуулиудад Лаос иргэдэд 230 тэтгэлэг олгож, 70 хүнийг давтан сургах сургалтанд хамруулав. 2005 оноос хойш Лаосын удирдагчид жил бүр Хятадад айлчилж, орон нутгийн нам, засгийн газрын ажлыг судалж байна. Зөвхөн 2005 онд Лаос улсаас бүс нутгийн намын байгууллагын 100 нарийн бичгийн дарга, орон нутгийн намын 60 ажилтан БНХАУ-д айлчилсан байна.
Хоёр улсын харилцаанд Лаосын "ах" болох Вьетнам их нөлөөлдөг.
БНАЛАУ, БНХАУ-ЫН ХООРОНД ХЭРЭГЖСЭН ӨНДӨР ДЭЭД ХЭМЖЭЭНИЙ АЙЛЧЛАЛУУД 1.	1959 онд Лаос Ардын Хувьсгалт Намын Ерөнхий нарийн бичгийн дарга Кэйсон Фомвихан БНХАУ-д айлчилж Лаосын тухайн үеийн нөхцөл байдлыг танилцуулж, Лаосын хувьсгалт хөдөлгөөний талаар мэдээлж, Хятадаас тусламж хүсч хэлэлцээ хийж байжээ.
2.	1961 оны дөрөвдүгээр сард Ерөнхий сайд хунтайж Суфанувонг тэргүүтэй Эвслийн Засгийн газрын төлөөлөгчид Хятадад айлчилж улмаар 1961 оны 4-р сарын 25-нд Хятадтай дипломат харилцаа тогтоож байсан байна.
3.	1965 оны есдүгээр сарын сүүлчээр Лаос Ардын Хувьсгалт Нам /ЛАХН/-ын Ерөнхий нарийн бичгийн дарга К.Фомвихан тэргүүтэй Лаосын өндөр түвшний төлөөлөгчид 50 хоногийн ажлын айлчлал хийж намын шугамаар тусламж үзүүлэх тухай яриа, хэлэлцээ хийсэн байна.
4.	1976 оны 3-р сараас 1977 оны 6-р сарын хооронд Лаос Ардын Хувьсгалт Намын Ерөнхий нарийн бичгийн дарга, Сайд нарын Зөвлөлийн дарга Кейсон Фомвихан тэргүүтэй төлөөлөгчид БНХАУ-д хэд хэдэн албан ёсны айлчлал хийсэн. Эдгээр айлчлалын үр дүнд Хятадын зүгээс Лаосын төрийн байгуулалт, үндэсний батлан хамгаалах, барилгын салбарын үйл ажиллагаанд дэмжлэг үзүүлэхээр болж байсан байна. 1976 оны 2-р сард Лаос-Хятадын найрамдлын нийгэмлэг байгуулагдсан.
5.	1989 онд ЛАХН-ын Ерөнхий нарийн бичгийн дарга, Сайд нарын Зөвлөлийн дарга К.Фомвихан БНХАУ-д албан ёсны айлчлал хийж, хамтын ажиллагааны дөрвөн Хэлэлцээрт гарын үсэг зуржээ. Үүнд: Консулын, соёлын хамтын ажиллагааны, улсын хилийн зохицуулалтын, визээс чөлөөлөх зэрэг юм. Айлчлалын үеэр К.Фомвихан БНХАУ-ын Коммунист намын удирдагч Дэн Сяопинтай уулзсан байна. Энэ айлчлал нь улс төрийн чухал үйл явдал болсон бөгөөд Лаос, Хятад улс хоорондын найрамдал, хамтын ажиллагааны шинэ эриний эхлэл тавигдсан гэж үздэг.
6.	1990 оны 12 дугаар сард БНХАУ-ын Ерөнхий сайд, ХКН-ын Улс төрийн товчооны гишүүн Ли Пэн БНАЛАУ-д албан ёсны айлчлал хийсэн. Энэ үеэр хоёр орны найрсаг харилцаа, хамтын ажиллагааг бэхжүүлэхэд чухал хувь нэмэр оруулсан гэж үздэг юм.
7.	1991 оны эхээр БНАЛАУ-ын Ардын Дээд Зөвлөлийн /Ассамблейн/ дарга Нухак Помсаван тэргүүтэй төлөөлөгчид БНХАУ-д айлчилсан.
8.	1991 оны 10 дугаар сард БНАЛАУ-ын Ерөнхий сайд Кхамтай Сипандон тэргүүтэй Засгийн газрын төлөөлөгчид БНХАУ-д айлчлав.
9.	1992 оны 4 дүгээр сард БНАЛАУ-ын Ерөнхийлөгч, ЛАХН-ын Ерөнхий нарийн бичгийн дарга Кейсон Фомвихан БНХАУ-д Хятадад “Сайныг эрхэмлэх” айлчлал хийв. /7 долоо хоног амарч хувийн айлчлал хийсэн/. Энэхүү айлчлал нь Лаос, Хятадын хоёр нам, улс төр, ард түмний хоорондох харилцаа, хамтын ажиллагааны түүхийг шинэ шатанд гаргасан үйл явдал болсон гэж үздэг.
10.	1995 оны 6-р сард БНАЛАУ-ын Ерөнхийлөгч Нухак Помсаван БНХАУ-д албан ёсны айлчлал хийж, хоёр орны уламжлалт хамтын ажиллагаа, найрсаг харилцаа, хамтын ажиллагааг хөгжүүлэх үүднээс Худалдаа, эдийн засаг, техникийн талаар хамтран ажиллах Засгийн газар хоорондын комисс байгуулах тухай Хэлэлцээр байгуулжээ. 11.	1999 оны 1 дүгээр сарын 25-нд Лаосын Ерөнхий сайд Сисават Кеобунпан БНХАУ-д албан ёсны айлчлал хийв. Уг айлчлалын үеэр хамтын ажиллагааны таван чухал Хэлэлцээрт гарын үсэг зурсан байна.
12.	2000 оны 7 дугаар сарын 13-16-нд Лаосын Ерөнхийлөгч Кхамтай Сипандон Хятадад Төрийн айлчлал хийсэн. Түүний төрийн айлчлал нь БНАЛАУ, БНХАУ-ын хооронд найрсаг харилцаа, хамтын ажиллагааг гүнзгийрүүлэх шинэ үеийг бий болгосон гэж талууд тэмдэглэсэн байна. 13.	2000 оны 11-р сарын 11-12-нд БНХАУ-ын Коммунист намын Ерөнхий нарийн бичгийн дарга, БНХАУ-ын Ерөнхийлөгч Жян Земинь Лаост “Сайныг эрхэмлэх” (Good will) айлчлал хийсэн. Энэ үеэр хамтын ажиллагааны зургаан Хэлэлцээр байгуулжээ.
14.	2002 оны 2 дугаар сарын 3-7-нд БНАЛАУ-ын Ерөнхий сайд Бунян Волачит БНХАУ-д албан ёсны ажлын айлчлал хийж хамтын ажиллагааны таван хэлээлцээр байгуулжээ. 15.	2003 оны 6 дугаар сарын 12-14-нд БНАЛАУ-ын Ерөнхийлөгч, ЛАХН-ын Ерөнхий нарийн бичгийн дарга Кхамтай Сипандон БНХАУ-д Лаост “Сайныг эрхэмлэх” айлчлал хийсний үр дүнд 2004 оны 10 дугаар сард Лаосын Умард хэсэг, Хятадын Юнань мужийн хоорондын хамтын ажиллагааг зохицуулах хороо байгуулагдсан.
16.	2004 оны 3 дугаар сарын 17-19-нд БНХАУ-ын Ерөнхий сайдын орлогч Вү И БНАЛАУ-д албан ёсны айлчлал хийж, таван чухал Хэлэлцээр байгуулсан.
17.	2004 оны 11-р сарын 28-30-ны өдрүүдэд БНХАУ-ын Ерөнхий сайд Вэн Зыбао Лаосд ажлын айлчлал хийж, таван чухал баримт бичигт гарын үсэг зуржээ.
18.	2005 оны 12 дугаар сард Лаосын Үндэсний Ассамблейн Ерөнхийлөгч Саман Виакет БНХАУ-д албан ёсны айлчлал хийжээ.
19.	2006 оны 6 дугаар сарын 26-наас 7 дугаар сарын 2-ны хооронд БНАЛАУ-ын Ерөнхийлөгч, ЛАХН-ын Ерөнхий нарийн бичгийн дарга Чумали Саяасон БНХАУ-д Төрийн айлчлал хийж гурван чухал баримт бичигт гарын үсэг зурсан байна.
20.	2006 оны 11 дүгээр сарын 19-20-нд БНХАУ-ын Ерөнхийлөгч, БНХАУ-ын Коммунист намын Төв хорооны Ерөнхий нарийн бичгийн дарга Ху Жиньтао БНАЛАУ-д албан ёсоор айлчлах үеэр хоёр талын хамтын ажиллагааны 10 чухал баримт бичигт гарын үсэг зурсан байна. 21.	2007 оны 8 дугаар сарын 22-28-ны өдрүүдэд Лаосын Ерөнхий сайд Буасон Бупаван БНХАУ-д зочилж, 7 чухал хамтын ажиллагааны баримт бичигт гарын үсэг зурсан байна.
22.	2008 оны 3 дугаар сарын 29-30-ны өдрүүдэд БНХАУ-ын Ерөнхий сайд Вэн Зыбао Лаост айлчилж, хэд хэдэн хамтын ажиллагааны гэрээнд гарын үсэг зуржээ.
23.	2008 оны 6-р сарын 15-21-нд Лаосын Ерөнхийлөгч, ЛАХН-ын Ерөнхий нарийн бичгийн дарга Чумали Саяасон БНХАУ-д хувийн айлчлал хийсэн. Энэ үеэр хоёр улсын хамтын ажиллагааны үр өгөөжийг дээшлүүлэх үүднээс Лаост 7 том төсөл хэрэгжүүлэх тухай ярилцаж, томоохон төслүүдийг хэрэгжүүлэх Лаос, БНХАУ-ын хооронд 2010-2014 онд эдийн засгийн хамтын ажиллагааны нэгдсэн Төлөвлөгөөг боловсруулахад хамтран ажиллахаар тохиролцсон байна. 24.	2008 оны 11 дүгээр сарын 13-15-нд ХКН-ын Төв Хорооны Улс Төрийн Товчооны гишvvн Тяньжин хотын намын хорооны нарийн бичгийн дарга Жан Гаоли Лаост айлчилж ХАА-н машин механизм, Лаосын Засгийн газрын албанд тавилга тоног төхөөөрөмж олгохоор болсон байна.
25.	2008 оны 12 дугаар сарын 1-2-нд БНХАУ-ын Ардын Их Хурлын Байнгын хорооны дарга Жиа Чинглин Лаост ажлын айлчлал хийж, хамтын ажиллагааны зургаан чухал гэрээнд гарын үсэг зуржээ.
26.	2009 оны 9-р сарын 6-13-нд БНАЛАУ-ын Ерөнхийлөгч, ЛАХН-ын Ерөнхий нарийн бичгийн дарга Чумали Саяасон БНХАУ-ын Ерөнхийлөгч, БНХАУ-ын Коммунист Намын Төв Хорооны Ерөнхий нарийн бичгийн дарга Ху Жинтао-гийн урилгаар БНХАУ-д айлчилж 8 чухал баримт бичигт гарын үсэг зурсан байна.
27.	2010 оны 3 дугаар сарын 19-20-ны өдрүүдэд Хятадын Ерөнхий сайдын орлогч Хуй Лянгу БНАЛАУ-д айлчилж, хамтын ажиллагааны 5 Хэлэлцээр байгуулжээ. 28.	2010 оны 3 дугаар сарын 15-16-нд БНХАУ-ын Дэд ерөнхийлөгч Си Зиньпин Лаост айлчилж 18 баримт бичигт гарын үсэг зурав.
29.	2012 оны 5 дугаар сарын 27-29-нд БНАЛАУ-ын Ерөнхий сайд, ЛАХН-ын Улс төрийн Товчооны гишүүн Тонгсин Тамавонг БНХАУ-д ажлын айлчлал хийсэн.
30.	2012 оны 11 дүгээр сард БНХАУ-ын Төрийн Зөвлөлийн Ерөнхий сайд Вэн Зябао АСЕМ-ын Дээд хэмжээний 9 дүгээр уулзалтад оролцож, Лаост ажлын айлчлал хийсэн.
31.	2013 оны 8 дугаар сард БНХАУ-ын Гадаад хэргийн сайд Ван И БНАЛАУ-д айлчилсан.
33.	2014 оны 4 дүгээр сард БНАЛАУ-ын Ерөнхий сайд Тонгсин Тамавон БНХАУ-д албан ёсоор айлчлав.
34.	2015 оны 9 дүгээр сарны 1-нд БНАЛАУ-ын Ерөнхийлөгч Чумали Саяасон БНХАУ-д айлчлав.
35.	2016 оны 4 дүгээр сарын 23-25-нд БНХАУ-ын Гадаад хэргийн сайд Ван И Лаост албан ёсоор айлчлав. Айлчлалын үеэр БНАЛАУ-ын шинэ Ерөнхийлөгч Б.Волачитэд бараалхаж зарим мужийн намын хорооны дарга нартай уулзсан.
36.	2016 оны 5 дугаар сарын 4-5-нд БНАЛАУ-ын Ерөнхийлөгч Бунян Волачит БНХАУ-д “Сайн санааны” айлчлал хийсэн. 37.	2016 оны 9 дүгээр сарын 6-9-нд БНХАУ-ын Ерөнхий сайд Ли Көцян Лаост айлчилж Хятад-АСЕАН-ны дээд хэмжээний уулзалтад оролцож, БНАЛАУ-д албан ёсоор айлчлав. Энэ үеэр 1934 онд анх Лаост байгуулагдсан хятад дунд сургуулиар орж хятад иргэдтэй уулзаж аж амьдралтай нь танилцсан байна. 38.2016 оны 12 дүгээр сарын 1-нд БНАЛАУ-ын Ерөнхий сайд Тонглун Сисулит БНХАУ-д айлчлав. БНХАУ-ын дарга Ши Жиньпинд бараалхаж, Хятадын Ерөнхий сайд Ли Көцянтай уулзаж Куньмин-Вьентьяны төмөр замын барилгын асуудлыг хэлэлцсэн бөгөөд Худалдаа, эдийн засгийн хамтын ажиллагааны Хэлэлцээр болон бусад 2 баримт бичигт гарын үсэг зурав.
39.	2017 оны 5 дугаар сарын 13-нд БНАЛАУ-ын Ерөнхийлөгч Бунян Волачит БНХАУ-ын Бээжин хотноо болсон “Нэг бүс нэг зам”-ын Олон улсын хуралд оролцож БНХАУ-ын дарга Ши Жиньпинтэй тусгайлан уулзаж хэлэлцээ хийсэн.
40.	2017 оны 9 дүгээр сарын 13-нд БНХАУ-ын Батлан хамгаалахын сайд генерал Чанг Ванкуан БНАЛАУ-ын Батлан хамгаалахын сайд дэслэгч генерал Чансамон Чаняалатын урилгаар албан ёсоор айлчлав. Хятадын сайд Хилийн асуудлаарх Хятад-Лаосын Зэвсэгт хүчний дээд хэмжээний анхдугаар уулзалтад оролцов. Төлөөлөгчдийн бүрэлдэхүүнд Хятадын өмнөд бүсийн цэргийн тойргийн улс төрийн комиссар Вей Ляанг нар оролцсон байна. 41.	2017 оны 11 дүгээр сарын 13-14-нд БНХАУ-ын Ерөнхийлөгч, БНХАУ-ын Коммунист намын Төв хорооны Ерөнхий нарийн бичгийн дарга Ши Жиньпин БНАЛАУ-д албан ёсоор айлчлах үеэр хоёр талын хамтын ажиллагааны 17  баримт бичигт гарын үсэг зурав.
Хятад Ангилал:Хоёр орны харилцаа (Хятад)
Усэйн Болт
Усэйн Сент Лео Болт, (Usain St. Leo Bolt, 1986 оны 8 сарын 21-нд төрсөн) нь Ямайкын ойрын зайн гүйгч, олимпын 8 алтан медальтай тамирчин юм. Тэрээр 100 метрт 9.58, 200 метрт 19.19 секунд гүйсэн амжилтаар дэлхийн дээд амжилтыг эзэмшдэг, мөн багийнхны хамтаар 4x100 метрийн буухиад 37.10 секундын амжилт үзүүлсэн нь мөн л дэлхийн дээд амжилт юм. Түүнчлэн Болт нь 100 метрт 9.69, 200 метрт 19.30 секунд гүйсэн амжилтаар олимпын дээд амжилтууд тогтоосон. Болт нь Карл Льюисээс хойш буюу 1984 оноос хойш нэг олимпоос 3 алтан медаль хүртсэн анхны хөнгөн атлетикч, мөн түүхэнд нэг олимпод 3 дэлхийн дээд амжилт тогтоосон анхны хүн, 100, 200 метрийн гүйлтэд олимп, дэлхийн аварга цолыг зэрэг эзэмшиж байсан (байгаа) анхны тамирчин юм. Түүнийг агуу амжилтууд нь "'Цахилгаан Болт" хэмээх хочтой болгожээ.
Бага нас
Усэйн Болт 1986 оны VIII сарын 21-нд Ямайк улсын Трелавни хэмээх багахан хотын Шервүүд тосгонд мэндэлжээ. Эцэг эх болох Уэсли Болт, Женнифэр Болт, ах Садээки, эгч Шэринэ хамт өсчээ. Түүний эцэг эх хөдөө нутагтаа ногоо худалдаалдаг байсан ба Болт ахынхаа хамт гудамжиндаа крикет болон хөл бөмбөг тоглож цагийг өнгөрүүлж энэ тухайгаа хожим нь “Би хүүхэд байхдаа хөнгөн атлетикийн спортын тухай ямар нэгэн боддоггүй байсан” хэмээсэн нь бий.
Түүний ноёрхол
Тэр 2004 оноос мэргэжлийн тамирчин болсон боловч эхний 2 улирлынхаа ихэнх уралдааныг гэмтлийн улмаас алгасч, 2004 оны Афины олимпийн 200 метрийн гүйлтийн уралдааны эхний шатнаас хасагдсан юм. 2003 онд Ямайкийн ахлах сургуулиудын АШТэмцээний финалд 200 метрийн зайг 20.25 секунд, 400 метрийн зайг 45.30 секунд тус тус туулснаар хувийн амжилтийг тус тусад нь шинэчилжээ.
2005, 2006 онуудад Усайн Болт “дэлхийн шилдэг тав”-д багтаж эхлэв. Түүнтэй эн зэрэгцэх тамирчдын хувьд Асафа Повел, Хавиер Картер, Тайсон Гэй нар байлаа. 2006 онд болсон Хөнгөн атлетикийн Гран при тэмцээнд Болтын хувьд 200 метрийн зайнд 19.88 секунд болгон шинэчилж Хавиер Картер, Тайсон Гэй нарын удаад Гран пригийн хүрэл медаль хүртсэнээр тэр дэлхийн шилдгүүдтэй өрсөлдөх хэмжээнд хүрсэн гэдгээ харуулжээ. Дэлхийн тавцанд түүнийг дасгалжуулагч шинэхэн багш Глэйн Миллсийн хамтаар Грекийн Афинд болсон Хөнгөн атлетикийн Дэлхийн Цомын тэмцээнд мөнгөн медаль хүртэж, дараахь нь АНУлсад болсон тэмцээнд 200 метрийн зайн хувийн рекордоо 19.87 секунд болгож, 2006 онд болсон Ямайкийн Хөнгөн атлетикийн АШТэмцээнд 19.75 секундийн амжилт үзүүлж өөрийн хувийн амжилтаа шинэчилээд зогсохгүй 36 жилийн турш тогтоогдсон Дон Курригийн рекордийг 0.11 секундээр ахиулж чаджээ. Тэрээр 200 метрийн зайн хувийн амжилт болон олимп дэлхийн дээд амжилтыг 2008 оны Бээжингийн олимпын наадамд 22 насныхаа төрсөн өдрөөрөө “19.30 секунд” болгон энэ зайнд шилдэг болохоо харуулж байна. Өмнө нь энэ зайн дээд амжилтыг 1984 оны Лос-Анжелес олимпын наадамд АНУлсын алдарт тамирчин Майкл Жонсон 19.32 секундээр эзэмшдэг байсан бөгөөд “шинэ амжилтын эзэн Усайн Болт”-од баяр хүргэж байв. 2007 онд Болт 200 метрт 19.75 секунд гүйж өөрийн улсын дээд амжилтыг шинэчлэн тогтоов. 2008 оны 5 сард 9.72 сек гүйж 100 метрийн зайд анхныхаа дэлхийн дээд амжилт тогтоосон. 2007 онд Японы Осакад болсон ДАШТэмцээнд 100 метрийн зайн хувийн амжилтаа Асафа Повел, Тайсон Гей нарын тамирчидтай уралдан 10.03 секунд болгож шинэчилж байжээ. Агаарын салхины хурдын хвьд тухайн үед 1.8 секунд/метр байсан гэдэг.
2008 оны V сарын 31. Энэ өдөр нутаг нэгт тамирчин, тухай үеийн 100 метрийн зайн дэлхийн рекордын эзэн Асафа Повелийн 9.76 секундын амжилтыг “Reebok” фирмийн нэрэмжит Гран пригийн тэмцээнд 9.72 секунд болгон ахиулж “дэлхийн хамгийн хурдан хүн”-ээр тодров. Харин энэ үед агаарын салхины хурд 1.7 секунд/метр байжээ.
2008 оны VIII сарын 16 Бээжингийн олимпын наадам. Олимпын наадмын 100 метрийн зайн уралдааны финалд 9.69 секунд хурдалж хувийн болон олимп, дэлхийн дээд амжилтаа 0.03 секундээр ахиулж дэлхий нийтийг алмайруулж орхилоо. Болт барианд орохын өмнөх 10 гаруй метрээс эхлэн хурдаа үлэмж хасан орж ирсэн ч ийм амжилт үзүүлсэнд нь. Түүний ард 9.89 секундээр Ричард Томсон орсон гэхээр 0.2 секундээр тасарч орно гэдэг гайхамшиг байлаа. Түүний дасгалжуулагч нь хэлэхдээ “Болт сүүлийн 60 метрээс финиш-төгсгөл хичээгээд хийсэн бол 9.52 секундийн амжилт гаргах бүрэн боломж байсан” хэмээн мэдэгджээ. Харин Ослогийн Их сургуулийн Астрофизикийн хүрээлэнгийн судлаач Ханс Эриксэн “Болтын хувьд 9.60 секунд буюу түүнээс бага хугацааны амжилт үзүүлэх боломж байлаа. Хоёрдугаар байранд явсан Томсоны хурдац төгсгөл хийж байгаа байдалтай харьцуулвал Болт 9.55 секундээс эхлэн хурд нь нэн саарч өөрөөр хэлбэл тэр барианы зурвас хүртлээ баярлан бүр эргэж харж байсан” хэмээжээ.
Бээжингийн олимпод үзүүлсэн гайхамшигт амжилтуудаараа Болт 2009 оны Лоуреусын Дэлхийн шилдэг эрэгтэй тамирчны шагнал хүртжээ. Түүнчлэн 2009 оны 8 сард Берлинд болсон ДАШТ-д өөрийн тогтоосон дээд амжилтуудыг тус бүр 0.11 секундээр ахиулж, агуу амжилт үзүүлэн түрүүлсэн билээ.
Хувийн дээд амжилтууд
2009 оны 8 сарын 21-ний байдлаар
Эшлэл
Ангилал:100 метрийн гүйлтийн олимпын аварга Ангилал:200 метрийн гүйлтийн олимпын аварга Ангилал:4х100 метрийн буухиа гүйлтийн олимпын аварга Ангилал:100 метрийн гүйлтийн дэлхийн аварга Ангилал:200 метрийн гүйлтийн дэлхийн аварга Ангилал:4х100 метрийн буухиа гүйлтийн дэлхийн аварга Ангилал:Ямайкын 100 метрийн гүйгч Ангилал:Ямайкын 200 метрийн гүйгч Ангилал:Ямайкын 4х100 метрийн буухиа гүйгч Ангилал:Ямайкын олимпын аварга Ангилал:Ямайкын олимпын оролцогч Ангилал:2004 оны зуны олимпод оролцогч Ангилал:2008 оны зуны олимпод оролцогч Ангилал:2012 оны зуны олимпод оролцогч Ангилал:2016 оны зуны олимпод оролцогч Ангилал:Хамтын Нөхөрлөлийн орнуудын наадмын хөнгөн атлетикийн аварга Ангилал:Их сургуулийн хүндэт доктор Ангилал:Ямайка одон шагналтан Ангилал:Ямайкын оны шилдэг тамирчин Ангилал:Ямайкачууд Ангилал:1986 онд төрсөн
Доргон
Доргон нь Манжийн Айсин Гиоро овгийн хүн бөгөөд Чин улсын төр баригч хунтайж, хошой мэргэн чин ван (манж:; галиг: hošoi mergen cin wang; хятадаар:和硕睿亲王; пиньинь:Hé shuò ruì qīnwáng) байсан.
Бага нас
Нурхачи хааны 14-р хүү болон мэндэлжээ. Түүний эх нь Нурхач хааны хатан болох Абахай хатан бөгөөд тэрээр Ажигэ, Додо хэмээх төрсөн 2 ах дүүтэй байсан. Доргон нь Нурхачийн хөвгүүдээс хамгийн хүч чадал, эрдэм мэдлэгтэй нь байсан бөгөөд Хятадын Мин улсыг эзлэх цэргийг ерөнхийлөн захирч байсан.
Үхэл
Доргон нь 1650 онд Хархотун гэдэг газар нас баржээ. Түүнийг нас барахад Эебээр Засагч хаан түүнд эзэн хаан цол нэхэн өргөмжилж И хаан хэмээж сүмийн цолыг Чэнзун хэмээв. Доргон нь Чин улс болоод Хятадын хаан цолоор нэхэн өргөмжилөгдсөн сүүлчийн хүн болсон.
Үр хүүхэд
Ангилал:1612 онд төрсөн Ангилал:1650 онд өнгөрсөн Ангилал:Манж үндэстэн Ангилал:Чин улс Ангилал:Чин улсын жанжин Ангилал:Айсингиоро
Отог хошуу
Хангин хошуу (монгол бичгээр отог хошигу, хятадаар 鄂托克旗) — Хятад улсын Өвөр Монгол орны аймгийн энтэй Ордос хотын харъяат хошуу.
Нутгийн хуваарь
Отог хошуу дотроо 4 балгас, 2 сум болж хуваагдана.
Мөн үзэх
Ангилал:Өвөр Монголын суурин Ангилал:Хятадын хошуу ба тойрог
Иммануэл Пастрэйч
Иммануэл Пастрэйч (Emanuel Pastreich) Америкийн Теннесси муж улсын Нашвилл хотоос гаралтай судлаач ба Солонгост голчлон ажилладаг. ГёнгХие Их Сургуулийн Олон Улсын Сургуулийн профессор, Азийн институтийн эрхлэгчийн үүрэгт ажлыг эрхэлдэг ба Зүүн Азийн сонгодог уран зохиол    зэрэг орчин цагийн олон улсын харилцаа, шинжлэх ухаан техникийн талаарх судалгаа, бодлого боловсруулалтын ажлыг эрхэлж байна.
Гарал
Пастрэйч 1983 онд Америкийн Сан Франциско мужийн Ловелл ахлах сургуулийг дүүргэсэн ба Иелийн их сургуульд Хятадын уран зохиол судлал чиглэлээр суралцахын зэрэгцээ 1987 онд 1 жилийн турш Тайванийн Улсын Их Сургуульд суралцсан. Их сургуулиа төгсөөд шууд Японы Токиогийн их сургуульд элсэн орсон ба 1991 онд харьцуулсан уран зохиол сэдвээр судалгааны ажлаа хамгаалсан болно. Токиогийн их сургуульд бүх хичээлээ япон хэлээр суралцан дүүргэсэн ба дипломын ажлаа ч япон хэлээр гүйцэтгэсэн. Магистрын дипломын ажлаа XIX зууны уран зохиолч Таномүра Чикүдэний тухай бичжээ. 1992 онд Америкт эргэн очоод Харвардын Их Сургуульд Зүүн Азийн Хэл Уран Зохиол Судлалын чиглэлээр докторын ангид элсэн оржээ. 1998 онд төгсөөд Иллиной Их Сургуулийн Зүүн Азийн Хэл, Соёл судлалын тэнхимийн дэд профессороор ажилласан. Дараа нь Жорж Вашингтон Их Сургуульд -д багшилж байгаад ГёнгХие Их Сургуулийн Олон Улсын Сургуульд дэд профессороор ажиллаж байв.
Солонгост эрхэлсэн ажлын таницуулга
Пастрэйч 2007 оноос хойш хоёр жилийн турш ЧүнгНам аймгийн засаг даргын зөвлөхөөр ажилласан ба Чүнгнам аймгийн олон улсын харилцаа, хосолмол соёлын бодлого зэрэгт асуудлууд дээр зонхилж ажилласан. Үргэлжлүүлэн ДэДог судалгааны төв хүрээлэнгийн мэргэжилтэн, Тэчон аймгийн ГуангЁг хотын  хөрөнгө оруулалтын зөвлөл, Куанжү хотын Глобалчлалын зөвлөл, биологи судлалын хүрээлэн, геологи судлалын хүрээлэн, стандарт судлалын хүрээлэн, КАЙСТ технологийн магистрант зэрэг судалгааны ажлуудыг гүйцэтгэсэн болно.
Судалгаа, эрдэм шинжилгээний ажил
Дэд профессор Пастрэйч одоогоор олон улсын харилцаа, байгаль орчин  болон шинжлэх ухаан техникийн хөгжлийн харилцааны чиглэлээр судалгаа хийн, Азийн Институт хэмээх тинк танкийн эрхлэгчийн үүрэгт ажлыг гүйцэтгэж байна. Өмнө нь Америк дахь Солонгосын Элчин Сайдын Яамны харьяа “Think Tank Korean House” (KORUS House)-ийн эрхлэгчийн үүрэгт ажлыг эрхлэхийн зэрэгцээ Солонгосын Гадаад Харилцааны Яамны дэргэдэх Цахим сэтгүүл Dynamic Korea –г эрхлэн нийтэлж ирсэн.
Цахим холбоос
Ангилал:1964 онд төрсөн Ангилал:Харвардын их сургуулийн төгсөгч Ангилал:Токиогийн их сургуулийн төгсөгч Ангилал:Иелийн их сургуулийн төгсөгч Ангилал:АНУ-ын эрдэмтэн
10 сарын 18
10 сарын 18 нь Григорийн тооллын жилийн 291 дахь (өндөр жил бол 292 дэх) өдөр юм. Мөн он дуустал 74 өдөр үлдэж байна.
Энэ өдөр нас барагсад
1018 #18
Хэрэглэгчийн сэтгэл ханамж
Эдийн засгийн ухаанд, хэрэглэгчийн сэтгэл ханамж гэдэг нь хэрэглэгчийг илүү ханамжтай байлгах бараа, үйлчилгээний багцын сонголтыг илэрхийлсэн илэрхийлэл гэж ойлгоно. Сонголтууд нь шилжимтгий, төгсөмтгий, үргэлжилсэн мөн чанартай байж гэмээнэ сэтгэл ханамжийн төлөөлөл болж чадна. Ангилал:Customer relationship management Ангилал:Бизнес
Нобели
Нобели нь зөвхөн зохиомлоор аргаар гаргаж авдаг химийн элемент, атомын дугаар нь 102, химийн тэмдэглэгээ нь No. Үелэх системийн актиноидын бүлгийн цацраг идэвхт трансураны элементэд багтдаг элемент юм. Нобелийг 1957 онд нээсэн ба Альфред Нобелийн нэрээр нэрлэжээ. 1994 онд тус нэрийг олон улсын цэвэр ба хэрэглээний химийн холбооноос албан ёсоор баталжээ.
Эшлэл
Ангилал:7-р үеийн элемент
Жорж Лукас
Жорж Валтон Лукас (George Walton Lucas, 1944 оны 5 сарын 14) нь Оскарын шагналд нэр дэвшиж байсан Америкийн кино найруулагч, Лукасфильм компаний үүсгэн байгуулагч юм. Түүнийг Оддын дайн, Индиана Жонс зэрэг шинжлэх ухааны хүүрнэлт баатарлаг сэдэвт бүтээлүүдээр нь илүү сайн мэдэх учиртай. Одоогоор Америкийн кино хүрээлэнгийн найруулагч, продюсерын ажилласан бүтээлүүдээрээ олсон ашиг орлого нь 2009 оны байдлаар 3 тэрбум долларт хүрсэн байна.
Бага нас
Лукас Калифорни муж улсын Модестро хотод буудлын дэлгүүрийн эзэн Жорж Лукас (1913-1991), Дороти Лукас нарын хүү болон мэндэлжээ. Модерно хотын Централ Валлей нэртэй нам гүмхэн хотхонд өсч торнисон Лукас хүү авто уралдааныг туйлаас их сонирхдог байсан үүнийгээ хожим нь 1973 онд Оскарт нэр дэвшиж байсан Америк графит нэртэй кинондоо харуулсан байдаг. Залуу Лукасын хувьд уралдааны машины нисгэгч, эсвэл кино найруулагч болох бодол төрж улмаар уралдааны машины нисгэгч болохоор шиидсэн байдаг байна. Лукас ахлах сургуульд байх үедээ тунелийн тойрог замд уралдаж байгаад осолдож багахан бэртэл авч 1962 оны зургадугаар сарын 12-нд түүний бодол санаа өөрчлөгдөж хүн судлалын чиглэлээр өсвөрийн коллежид суралцахаар элсэн орсон аж. Энэ үед кино зураг авдаг камерийг идэвхийлэн сонирхох болсон юм.
Удалгүй 19 настай Лукас өмнө сурч байсан коллежээсээ Өмнөд Калифорнийн их сургуулийн салбар Кино урлагийн сургуульд шилжин суралцах болов. Нэг ёсондоо түүний кино урлагтай амьдралаа холбож найруулагч болохоор шийдсэн нь тэр байлаа. Лукас оюутан цагийн найзууд болох Рэндэл Клэйзэр, Волтер Марч, Хэл Бэрвүүд, Жонн Милиус нарын хамтаар Дорти Дозен нэртэй баг байгуулж байжээ. Хожмоо Рэндэл Клэйзэр найруулагч, Волтер Марч дууны эвлүүлэгч, Хэл Бэрвүүд видео тоглоом зохион бүтээгч, Жонн Милиус кино зохиолчийн ажлаараа тус тус амжилт гаргаж яваа Америкийн нэртэй кино урлагийн зүтгэлтэнгүүд болсон юм. Найруулагч Стивен Спилбергтэй оюутан байхаасаа нөхөрлөсөн байдаг байна.
Ажлын гараа
Жорж Лукас нь кино урлагийн тавцанд нэр нөлөө бүхий хамгийн алдартай найруулагч, зохиолч, продюсер юм. 1960-70 оны хооронд богино хэмжээний есөн кино, 1970-аад оноос Холливудад кино зохиол бичиж түүнийгээ найруулах ажилд хүч түрэн орж ирсэн байна. 1971-77 оны хооронд ТиЭйчИкс 1138, Америк Графит, цуврал бүлэгт Оддын дайн кинонуудыг бичиж найруулжээ. Оддын дайн цуврал киноны хувьд Лукасыг дэлхий нийтэд таниулсан анхны бүтээл, нэг ёсондоо нэрийн хуудас нь юм. Түүний дараа Стивен Спилбергтэй хамтран бүтээсэн цуврал бүлэгт Индиана Жонс.
Шагнал
1991 онд Боловсролыг дэмжих Жорж Лукас сан үүсгэн байгуулагдсан ба ашгийн төлөө бус үйл ажиллагаа эрхэлдэг уг сан нь сургуулийн сургалтын орчныг сайжруулах, төсөл хөтөлбөр хэрэгжүүлдэг ажээ. Лукас 2005 оны зургадугаар сарын 9-нд Америкийн Кино Хүрээлэн-ийн томоохон шагналаар шагнагджээ. 2005 оны зургадугаар сарын 5-нд түүнийг Дисковери суваг телевиз Агуу Америкчууд-ын нэгээр тодруулсан байна. Лукас Оскарын шагналд Америк Графит, Оддын дайн бүтээлүүдээрээ Шилдэг найруулагч, Шилдэг кино зохиол номинацид нийт дөрвөн удаа нэр дэвшиж байв. Харин 1991 онд Ирвин Талбергийн нэрэмжит шагнал/Оскарын шагнал гардуулах ёслолын ажиллагааны үеэр гардуулдаг шагнал/-аар Лукасыг шагнаж байв. Мартин Скорсес 2007 оны Оскарын Шилдэг найруулагчийн шагналыг Жорж Лукас, Стивен Спилберг, Фрэнсис Форд Коппола нараас гардан авсныхаа дараа ''Оскарын шагналыг авсан гэдэгтээ нэг л итгэж өгөхгүй байна. Би Лукасын үнэнч фэн. Тэр яагаад Оскар авч байгаагүй юм бол'' хэмээсэн нь Лукасыг мэргэжил нэгт нөхөд нь хэрхэн үнэлдэгийн тод гэрч биз ээ.
Хувийн амьдрал
Лукас 1969 онд Оскарын шагналт, киноны эвлүүлэгч Марсиа Луи Гриффинтэй гэр бүл болж улмаар тэдний охин Аманда нь 1981 онд төрсөн ба эхнэрээсээ 1983 онд гэр бүлээ цуцалснаас хойш Кэти /1988 онд төрсөн/, Жэт /1993 онд төрсөн/ хэмээх хоёр охинтой болжээ. Гурван охинынхоо хамт Оддын дайн киноны нэгэн цувралд тоглоод амжжээ. Лукас удаан хугацааны туршид алдарт дуучин Линда Ронстаттай харилцаатай байлаа. Дэлхийн бизнесийн салбарын тэргүүлэгч эмэгтэйгээр нэг бус удаа тодорч байсан тэрбумтан Меллүди Хобсонтой 2007 оноос эхлэн хамт амьдрах болсон.
Холбоос
Ангилал:АНУ-ын кино найруулагч Ангилал:АНУ-ын кино зохиолч Ангилал:Киноны продюсер Ангилал:АНУ-ын Урлаг ба Шинжлэх Ухааны Академийн гишүүн Ангилал:Уран зөгнөлт зохиолын алдрын танхим Ангилал:Оскарын шагналтан Ангилал:Америкчууд Ангилал:1944 онд төрсөн
Горилла
Горилла, элжимч (Gorilla) нь одоо амьдарч буй приматуудаас хэмжээгээрээ хамгийн том төрөл. Газрын амьтан бөгөөд голдуу ургамлаар хооллодог тус мич нь төв Африкийн ойд тархан амьдарна. Гориллын төрөл дотроо хоёр зүйл, 4 буюу 5 дэд зүйлд хуваагддаг. Гориллын ДНХ хүнийхтэй тун төстэй бөгөөд 95–99% нь ижил байдаг, хүний хувьд бонобо буюу одой шимпанзе, ердийн шимпанзе нарын дараа орох ойрын садан билээ. Ангилал:Мичнүүд
У Тант
У Тант (1909 оны 1 сарын 22 – 1974 оны 11 сарын 25) нь Нэгдсэн Үндэстний Байгууллагын 3 дахь Ерөнхий нарийн бичгийн даргын албыг 1961-ээс 1971 он хүртэл хашсан, Бирмийн дипломатч юм. Өмнөх ЕНБД Даг Хаммаршёлд 1961 оны 9 сард нас нөгчихөд түүнийг залгамжлагчаар нь сонгожээ.
"У" гэдэг нь бирм хэлээр "ноён" гэсэн утгатай буюу хүндэтгэлийн дуудлага юм. Түүний жинхэнэ нэр нь ердөө "Тант" болно. Түүнийг нутагт нь төрсөн хот Пантанаваар нь Пантанав У Тант гэж дууддаг.
Нальчик
Нальчик (На́льчик; Кабард: Налшык; Балкар: Нальчик) нь Оросын Холбооны Улсын Кавказын бүст орших, Бүгд Найрамдах Кабардино-Балкари Улсын нийслэл хот юм. Кавказын нурууны бэлд, далайн түвшнээс дээш 550 метрийн өндөрт оршино. 131 км² газар нутагтай. Хүн ам нь 2002 оны тооллогоор 274974 байв.
Түүх
Одоогийн Нальчик хотын байгаа газарт уугуул оршин суугчид болох Балкар, Кабардууд 1743 оноос оршин сууж байсан баримт бий. Гэхдээ Оросын Хаант Улс хилээ өргөтгөж байсан 19-р зууны эхээр цайз байгуулснаас хотын түүх эхлэлтэй. Тус хотын сүлдний дээд талд байгуулагдсан он 1818-ыг оруулсан байдаг. 1838 он гэхэд цэргийн бяцхан суурин болсон байв. Гэхдээ Октябрийн хувьсгалыг хүртэл уг суурин чухалд тооцогдож байсангүй. Дөнгөж 1921 онд л хотын статустай болгож, Кабардины автономит мужийн төв болгосон ажээ.
Дэлхийн хоёрдугаар дайны үед буюу 1942 оны 10 сарын 28-наас 1943 оны 1 сарын 3 хүртэл Нальчик нь Нацист Герман болон Румынд эзлэгдэж байв.
Эшлэл
Ангилал:Кабардино-Балкарийн суурин  Ангилал:Оросын хот Ангилал:Оросын их сургуулийн хот Ангилал:Оросын холбооны мужийн нийслэл Ангилал:1724 онд байгуулагдсан
Микеланжело
thumb|right|250px|Жакопино дэл Контэ-гийн зурсан Микеланжело-гийн хөрөг (1535 онд жаран настайдаа)
Микеланжело ди Лодовико Буонарроти Симони (* 1475 оны гуравдугаар сарын 6; † 1564 оны хоёрдугаар сарын 18) ихэвчлэн Микеланжело гэдэг нэрээр хүмүүст алдаршсан, Италийн сэргэн мандалтын үеийн зураач, зохиолч, уран барилагч, барималч, яруу найрагч, зохион бүтээгч бөгөөд өрнөдийн урлаг болон инженерчлэлийн хөгжилд ихээхэн хувь нэмэр оруулсан хүн юм. Түүний дахин давтагдашгүй авьяас суу билэг тэр үеийн урлагт ноёрхсон байсан хэвшмэл сэтгэлгээг эвдсэнийх нь төлөө түүнийг болон Леонардо да Винчи, Рафаэль Санти нарыг сэргэн мандалын үеийн их гурав ч гэгддэг. Нэрнийх нь үүсэл нь Микел (Michael) Анжэл (Тэнгэрийн дагина)(angelo) хоёрын нийлмэл юм. Амьдарч байсан цаг үедээ Микеланжело хамгийн агуу уран бүтээлч хэмээгдэж байсан бөгөөд одоог хүртэл хамгийн агуу уран бүтээлчдийн нэгт зүй ёсоор тооцогддог.
thumb|right|200px||Даниэле да Вольтерра-гын зурсан Микеланжело-гийн хөрөг
88 наслахдаа түүний хүн төрөлхтний урлаг соёлын түүхэнд үлдээсэн бүтээлүүд нь асар их. Одоо үед хадгалагдаж үлдсэн бүтээлүүд болон захидал, ноорог, дуртгалуудын тоогоор тэрээр 16-р зууны хамгийн бүтээлч хүн юм. Хамгийн алдартай бүтээлүүд болох Пиета /Pietà/ болон Давид /David/-ийг 30 хүрэхгүй насандаа туурвисан байдаг. Уран зургийн талаарх түүний тааруухан үзэл бодлыг эс тооцвол тэрээр өрнөдийн уран зургийн түүхэнд хамгийн нөлөөтэй бүтээлүүд болох  Ромд байрлах Сикстиний сүмийн ханан дээрх “Сүүлчийн шүүх” хэмээх бүтээл, Паулын мөргөлийн сүм дэх "Цовдлуулсан Гэгээн Питер" зэрэг уран зургуудыг туурвижээ. Мөн уран барилгачны хувьд Микеланжело Италийн Флоренц-д байрлах Лаурентын номын санг босгохдоо урлагийн шинэ урсгал болох Маннеризм /Mannerism/ -(Онцлог гэсэн утгатай үг) гэх хэв маягийг бий болгожээ. 74 насандаа тэрээр Антонио да Сангалло гэх уран барилгачны барьж байсан “Гэгээн Питерийн сүм”ийн барилгыг үргэлжлүүлэх болсон бөгөөд тэрээр барилгын төслийг бүхэлд нь шинэчилж уг сүм нь бүхэлдээ түүний загвараар бүтээгдсэн бөгөөд түүнийг нас барсны дараа л бүрэн баригдаж дуусжээ.
Бага нас
Микеланжело 1475 оны гуравдугаар сарын 6-нд Италийн Тоскань мужийн Ареззогийн дэргэдэх Капрэсе гэх тосгонд төрсөн ба (Одоо үед Микеланжело Капрэсе тосгон гэж нэрлэгддэг). Хэдэн үеийн туршид түүний гэр бүл Флоренц-д Банкир хийж ирсэн бөгөөд түүний эцэг болох Лиудовик ди Леонардо ди Бонаротто Симони банкны санхүүг хянаж чадаагүйгээс дампуурч, улс төр хөөцөлдөх болж. Микеланжело-г төрөх үед түүний эцэг Капрэсэ гэх жижиг тосгонд шүүгч хийж байсан ба Чиуси гэх хотын дарга хийж байв. Микеланжело-гийн эх Францэска ди Нери дэл Миниато Сиэна байв. Микеланжело-г төрснөөс хэдэн сарын дараа түүний гэр бүл Флоренц рүү нүүсэн бөгөөд Микеланжело тэнд өсжээ. Удаан хугацаагаар хүндээр өвчилж мөн эх нь нас барсны дараа 1481 онд тэр дөнгөж зургаахан настай байлаа. Микеланжело нэгэн чулуун сийлбэрчин болон түүний эхнэрийн хамт эцгийнхээ гантигийн уурхай болон ферм байдаг Сэттигнано гэх хотод амьдарч байжээ. Гиоргио Васари-гийн тэмдэглэлд Микеланжело-гийн хэлсэн үг дурдагдсан байдаг бөгөөд түүнд нь “Надад байгаа авьяас чадвар бүхэн минь төрсөн нутаг Ареззо-гийн маань уран зөөлөн чамин тансаг орчин, уур амьсгалын л ач, төрсөн цагаас эхлэн эхийн сүүтэй минь хамт надад байгаа энэ бүх ур дүй, авьяас минь өвлөгдсөн” гэж тэмдэглэгдсэн байдаг. Бага байхад нь эцэг нь түүнийг хуульч Франциско да Урбино-г дагуулан боловсрол олгохоор явуулсан боловч тэрээр хичээл номоос илүүтэй сүмийн уран зураг хуулбарлахад ихэнх цагаа зарцуулж байлаа. 13 насандаа тэрээр зураач Домэнико Гирландайо-д шавь орсон байна. 1489 онд Флоренцын захирагч Лорензо дэ Медики, Гирландайо-оос хамгийн шилдэг хоёр шавийг нь гуйсан бөгөөд  Гирландайо түүнд Микеланжело болон Францеско Гранасси-г явуулжээ. 1490-1492 онд Микеланжело, Медики-ийн байгуулсан хүмүүнлэгийн академи суралцаж байсан ба тэр үедээ Бертолдо до Жиованни-ийн доор уран баримал хийх аргад мөн суралцаж байжээ. Академи-д суралцаж байх хугацаанд түүний үзэл бодол, урлагийн бүтээлүүд нь тэр үеийн хамгийн цуутай философичид болох Полизиано, Марсилио Фицино, Пико дэлла Мирандола зэрэг хүмүүсийн бүтээл туурвилд ихээхэн нөлөө үзүүлж байлаа. Яг тэр үедээ Микеланжело “Кентавруудын тулаан” (Battle of the Centaurs /1491–1492/) “Шатан дээр суугаа Мадонна” (Madonna of the Steps /1490–1492/) зэрэг уран баримлын бүтээлүүдээ туурвижээ. Тэр үедээ хоёул их алдартай чадварлаг уран барилгачид байсан боловч Пиетро Торригиано 17 настай байсан Микеланжело-гийн хамар руу цохисны улмаас түүнээс хойших бүх хөрөг зурган дээрээ муруй хамартай зурагдсан байдаг.
Идэр нас
1492 оны тавдугаар сарын 8-нд Лорензо дэ Медики нас барсны дараа Микеланжело эргээд эцгийнхээ гэрт буцсан бөгөөд тэндээ модоор цовдлогдсон есүсийн дүрстэй загалмай урлан түүнийгээ сүмийн эмнэлэгт цогцос дээр хүний биеийн анатоми судлахад нь тусалж байсан ламтан Санто Спирито-д бэлэг болгон илгээжээ. 1493-1494 онд Микеланжело Геркулес-ийн хөшөөг бүтээж байсан ба энэ бүтээл нь Франц-д гарч 18-р зууны үед ор сураггүй алга болжээ. 1942 оны нэгдүгээр сарын хоринд ширүүн цасан шуурганы дараа Лорензо-гийн өв залгамжлагч Пиеро дэ Медики Микеланжело-д цасан шуурга орж буй сийлбэр бүтээхийг даалгасан бөгөөд Микеланжело эргэн Медики-гийн ордонд амьдрах болж. Тэр жилдээ Савонарола Медики-г Флоренцоос хөөсөн бөгөөд Микеланжело  улс төрийн эргэлтээс дүрвэн хотоос дайжиж Венец рүү, түүний дараа нь мөн Бологна руу нүүжээ. Бологна-д амьдрах хугацаандаа тэрээр Гэгээн Доминикийн сүмийн сүүлчийн жижиг чимэглэлүүдийг хийж дуусгажээ. 1494 оны сүүлчээр Флоренцын байдал тайван болсны дараа Микеланжело эргэн Флоренц руу нүүсэн боловч Савонарола-гийн удирдлаган дор засгийн газар байсан учир хэн ч түүнд ямар ч ажил даалгахгүй байв. Флоренц-д хагас жилийг өнгөрөөхдөө хоёр уран баримал дээр ажилласан байдаг бөгөөд нэг нь Адислагч Гэгээн Жонн, нөгөө нь Унтаж буй Купид (янаг амрагийн сахиусан тэнгэр) байлаа. Лорензо ди Пиерфранцэско дэ Медики гэгч нь Микеланжело-гийн гэгээн “Адислагч Гэгээн Жонн” гэх бүтээлийг захиалсан хүн бөгөөд түүнийг бүтээлээ илүү эртний байдалтай болгож засахыг санал болгосон ба тэд хуйвалдаж түүнийгээ Ром руу эртний эдлэл хэмээн хил дамнуулан худалджээ. Раффиэлэ Риарио гэгч Лорензогоос уран баримлыг худалдан авсан бөгөөд хуурамч гэдгийг нь мэдсэн боловч, уг бүтээлийг биширч уран барималчийг нь Ром-д урьжээ. Флоренцын хуучинсаг үзэл баримтлалаас залхсан Микеланжелог уг саналыг нь зөвшөөрчээ.
Ром
thumb|left|300px|Микеланжело-гийн хорин дөрвөн насандаа (1499) туурвисан Пиета 1496 оны зургадугаар сарын 25-нд Микеланжело 21 насандаа ромд иржээ. Тэр жилийнхээ дөрөвдүгээр сард  Раффаел Риарио-гийн захиалгаар Ромын дарсны бурхан Баккхус-ийн дүрийг бүтээх захиалга авсан ба бүтээл хараахан дуусаагүй байхад нь Раффаел уг бүтээлийг голж Жакопо Галли гэх банкирийн цэцэрлэгт хүрээлэнд тавигджээ.
1497 оны арван нэгдүгээр сард Францын элчин сайд Микеланжело-гийн хамгийн алдартай бүтээлийн нэг болох Пиета  /Pietà/-г захиалсан ба тэр жилийнхээ найман сард тэрээр уг саналыг зөвшөөрчээ. Васари-гийн тэмдэглэлд энэ бүтээлийн талаар “Энэ бол уран баримлын ухааны бүх боломжийг нээн харуулсан гайхамшигт бүтээл, жирийн нэг боржин чулууг ийм гайхамшиг болгон өөрчилсөн гэдэгт би нүдэндээ ч итгэхгүй байна” гэж тэмдэглэгдсэн байдаг.
Ромд байхдаа Микеланжело Санта Мариа ди Лорето гэх сүмийн ойролцоо амьдарч байсан ба, энд байхдаа тэрээр Витториа Колонна-д дурласан гэдэг. Түүний амьдарч байсан байрыг 1874 онд нураасан бөгөөд хувь хүний эзэмшил болон бүрэн бүтэн үлдсэн байсан бүтээлүүд нь 1930 онд үгүй болсон байдаг. Одоо үед Микеланжело-гийн амьдарч байсан байрыг сэргээн засварласан бөгөөд Жаникулумийн толгод гэх газар байрладаг. Мөн энд амьдарч байх хугацаандаа тэрээр одоо Ватиканд байрлах Лаокүүн ба түүний хөвгүүд гэх бүтээлийг туурвисан гэж яригддаг боловч хэн бүтээсэн нь одоог хүртэл маргаантай байдаг.
Давид
thumb|left|300px|1504 онд Микеланжело-гийн урласан Давид, сэргэн мандалтын үеийн хамгийн алдартай бүтээл 1499-1501 онд Микеланжело Флоренц-д эргэн ирсэн ба сэргэн мандалтыг эсэргүүцэгч гэгээнтэн Гироламо Савонарола 1498 онд цаазлуулсны дараа Флоренцын нөхцөл байдал өөрчлөгдөж мөн тэр үед засгийн эрхийг барьж байсан Пиеро Содэрини Микеланжело-д  40 жилийн өмнө Аугистин ди Дуккио-гийн эхлүүлээд дуусгаж чадаагүй Флоренцын эрх чөлөөний бэлэг тэмдэг болох Давид-ийг дуусгахыг даатгажээ. Ийнхүү 1504 онд Микеланжело өөрийн хамгийн алдартай бүтээл болох Давид-ийг урлаж дуусгажээ. Өмнө нь өөр уран бүтээлчийн хийж байгаад орхисон гантиг дээр урласан энэхүү бүтээл нь түүний авьяас билэг, уран барилгачны ур дүйг нотолж, түүний алдар цуу орон даяар түгж байлаа. Микеланжело мөн энэ үедээ Гэгээн Жонн ба ариун гэр бүл, мөн Анжело Дони болон Маддалена Строззи нарын хуриманд зориулж захиалгаар “Дони тондо” гэх бүтээлээ туурвиж байжээ.